**Изјава за прифаќање на условите на Дирекцијата за технолошки индустриски развојни зони**

**Напомена:** Kако апликант се јавува едно правно лице. Изјавата се пополнува од страна на овластен застапник на правното лице.

**ИЗЈАВА НА АПЛИКАНТОТ**

Во име на ***[назив и седиште на апликантот]*** (во понатамошниот текст „апликант“) и во својство на овластено лице на апликантот, со оваа изјава:

Ја потврдувам намерата на апликантот да се пријави на јавниот повик за техничка помош за поддршка на добавувачите, објавен од страна на Дирекцијата за технолошки индустриски развојни зони (ДТИРЗ) и Меѓународната финансиска корпорација како и намерата да ги спроведе(дат) сите активности наведени во проектната апликацијата.

1. Исполнување на услови за подобност

Потврдувам дека апликантот ги исполнува условите за подобност наведени во текстот на јавниот повик. Потврдувам дека апликантот ги исполнува условите за обезбедување на сите документи потребни за докажување на исполнетоста на условите за подобност.

Потврдувам дека на барање на ДТИРЗ ќе ги доставам сите други документи и потврди кои се неопходни за докажување на исполнетост на условите за подобност.

Потврдувам дека против апликантот не се води стечајна постапка, ниту постапка на ликвидација во времето на потпишување на оваа Изјава.

Потврдувам дека против апликантот не е изречена споредна казна забрана за учество во постапки за јавен повик, доделување договори за јавна набавка и договори за јавно-приватно партнерство;

Потврдувам дека против апликантот не му е изречена споредна казна привремена или трајна забрана за вршење одредена дејност;

Потврдувам дека против апликантот не му е изречена прекршочна санкција забрана за вршење професија, дејност или должност, односно привремена забрана за вршењето oдредена дејност;

Потврдувам дека апликантот ги има платено сите обврски по основ на даноци, придонеси и други јавни давачки во согласност со законските прописи.

2. Вистинитост и доверливост на податоците

Потврдувам дека сите информации во предлог проектот се целосни и вистинити.

Согласен/а сум основните податоци за апликантот, контактите и основниот опис на проектот да бидат јавно достапни.

Согласен/а сум информациите од предлог проектот да можат да бидат внесени во евиденцијата на податоци на ДТИРЗ, да се користат за анализи и за известување од страна на ДТИРЗ.

Согласен/а сум, во случај на одобрување на предлог проектот, информациите од предлог проектот да бидат искористени за промовирање на Програмата за поддршка на добавувачи од страна на ДТИРЗ и Меѓународната финансиска корпорација.

3. Пристап кон дополнителни информации

Потврдувам дека апликантот ќе ги достави сите дополнителни информации и документи до ДТИРЗ потребни за процесот на оценување и на вршење надзор, на барање на ДТИРЗ.

4. Комисија за оценување и избор

Потврдувам дека сме запознаени со фактот дека апликантот не може и нема право да ја оспори евалуацијата и стручните мислења на предлог проектите на Комисијата за оценување и избор. Исто така, потврдувам дека сме запознаени со фактот дека ДТИРЗ нема влијание врз резултатите од процесот на евалуацијата и оценувањето и врз дадените стручни мислења од страна на Комисијата за оценување и избор и дека поради тоа не може да биде одговорен за исходот од процесот на селекција.

5. Интелектуална сопственост

Потврдувам дека, во случај одржливоста и спроведувањето на проектот за кој аплицирам да зависи од веќе постоечки права на интелектуална сопственост, обврзан/а сум да доставам доказ (договор за лиценцирање и други договори, in-kind договори за придонес, опции или обврски и сл.) до ДТИРЗ со кој се потврдува дека апликантот има право на сопственост на користење, на располагање, на пристап или право на комерцијализација на технологијата која е во процес на развивање и на готовиот производ или услуга.

Потврдувам дека интелектуалната сопственост што е предмет на предлог проектот свесно и намерно не ги повредува правата на интелектуална сопственост на кое било трето лице.

ДТИРЗ нема да биде одговорен во случај на каков било спор поврзан со правата на интелектуална сопственост. Разбирам дека апликантот е обврзан да ги регулираат правата на интелектуалната сопственост меѓу себе и со трети лица пред поднесување на предлог проектот и за времетраење на проектот.

6. Корупција и измамничко однесување

Потврдувам дека апликантот ќе работи во согласност со Законот за спречување на корупцијата и судирот на интереси и другите важечки законски прописи во Република Северна Македонија.

Ја потпишувам оваа изјава и потврдувам, под целосна материјална и кривична одговорност, дека апликантот е потполно свесен и согласен со содржината и условите на јавниот повик, дека ги разбира/ат сите одредби, вклучително и Законот за спречување на корупцијата и судирот на интереси дека е целосно, без исклучок, обврзан да ги почитува и дека се согласува со нивната примена.

(Место и датум)

Изјава издадена од:

Име, презиме и потпис на овластен претставник и печат